Ɣer tazwara Jenan Jatu teban-iyi-d amzun tebddel. Tamdint teyttaɛ, smuttin iɛciwen d iqidunen yecmten adeg-nni ɣer Biti Lak. Deg umkan n ssuq bennan deg-s axxam n isedasen d ubniq, zzin-as iɣerban di yal idis. Xas akken lḥif yezgga yeṭeff amekkan-is din, ulac d acu yezmren ad yesnquql. D tiɣawsiwin yellan zikk id mazal tura, d yiwen wudem n takka, d tmuɣli yefsden. Ttewalin-aɣ-d amzun seg yidis nniḍen n umaḍal id-nssa. Kera kan n irumyen i yettekkin deg umenuɣ wa dagi wa dihin, inslemen ttrusen iselsa n turuft, iṭerbucen ɣef yimzuɣen-nsen. Gar wakud ɣer wayeḍ alma neggra-d gar imnɣi, azgen kan ad d-ɣeli tesusmi.